**ZAPISNIK SJEDNICE ŠKOLSKOG ODBORA**

Zapisnik sa 28. sjednice Školskog odbora OŠ Vjekoslava Kaleba Tisno, održane 18. siječnja 2016. godine u 13:00 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Sanja Milin i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

Nenazočni su: Jana Ukas, Miro Torić, i Antonija Modrušan.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 27. sjednice,
2. Verifikacija mandata člana Školskog odbora umjesto Martine Fantov
3. Izbor potpredsjednika Školskog odbora
4. Usvajanje Izmjena i dopuna Statuta OŠ Vjekoslava Kaleba
5. Prethodna suglasnost Školskog odbora za zapošljavanje voditeljice računovodstva na određeno nepuno radno vrijeme (20 sati tjedno) do povratka djelatnice sa bolovanja, a najdulje do 45 dana,
6. Odluka Školskog odbora o raspisivanju natječaja za ravnatelja OŠ Vjekoslava Kaleba
7. Razno

*Ad.1.* Na zapisnik sa 27. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Martina Fantov je odlukom Učiteljskog vijeća razriješena dužnosti člana Školskog odbora zbog nemogućnosti obavljanja dužnosti te je nakon provedenih dopunskih izbora većinom glasova izabrana Sanja Milin. Uvidom u osobnu iskaznicu novog člana verificiran je mandat za člana Školskog odbora i njezin mandat traje do isteka mandata konstituiranom Školskom odboru.

*Ad.3.* S obzirom da je Martina Fantov ujedno i bila potpredsjednica Školskog odbora, pristupilo se izboru novog potpredsjednika. Kristijan Jareb i Sanja Milin predlažu Silvia Šodu. Nakon javnog glasovanja, jednoglasnom odlukom izabran je Silvio Šoda za potpredsjednika Školskog odbora.

**ZAKLJUČAK**

1. **Silvio Šoda imenuje se potpredsjednikom Školskog odbora.**

*Ad.4.* Školski odbor je dobio Zaključak o davanju prethodne suglasnosti na statute osnovnih škola Županijske skupštine Šibensko-kninske županije (KLASA: 602-02/15-01/25; URBROJ: 2182/1-01-15-1, od 7. prosinca 2015.) kojim osnivač daje suglasnost na Izmjene i dopune Statuta Osnovne škole Vjekoslava Kaleba, Tisno, te se pristupilo donošenju Izmjena i dopuna Statuta. Nakon provedenog glasovanja jednoglasnom odlukom donose se Izmjene i dopune Statuta.

**ZAKLJUČAK**

1. **Donose se Izmjene i dopune Statuta OŠ Vjekoslava Kaleba, Tisno.**

*Ad.5.* Voditeljica računovodstva Angela Slavica je otvorila bolovanje 04. siječnja 2015. Ravnateljica je na zakonski rok od 15. dana zaposlila Melinu Papeša i prijavila potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje Ureda, ravnateljica traži suglasnost Školskog odbora za produljenjem ugovora do najviše 45. dana. Školski odbor je jednoglasnom odlukom prihvatio zahtjev ravnateljice.

**ZAKLJUČAK**

1. **Daje se prethodna suglasnost ravnateljici za produljenjem ugovora o radu do 45. dana, za voditeljicu računovodstva Melinu Papešu.**

*Ad.6.* Ravnateljica je Školskom odboru poslala dopis kojim obavještava Školski odbor da 24. ožujka 2016. stječe zakonske uvjete za odlazak u mirovinu, te da ne misli ostati do kraja školske godine. Temeljem tog dopisa Školski odbor je dužan raspisati natječaj za ravnatelja OŠ Vjekoslava Kaleba, najmanje 60 dana prije isteka mandata. Jednoglasnom odlukom Školskog odbora donesena je odluka o raspisivanju natječaja za ravnateljem OŠ Vjekoslava Kaleba.

**ZAKLJUČAK**

1. **Donosi se Odluka o raspisivanju natječaja za ravnatelja OŠ Vjekoslava Kaleba.**

*Ad.7.* Pod točkom *Razno* nije bilo rasprave.

Sjednica je završila u 14:00 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/01

URBROJ: 2182/1-12/1-10-16-2

Tisno, 18. siječnja 2016.